Փողից ազատ շարժում

մինի|'''Օսմաստոնը 2022 թվականին'''

**«Փողից ազատ» շարժում** (), քաղաքական շարժում, որը պաշտպանում է ռեսուրսների վրա հիմնված տնտեսությունը, որտեղ բոլոր աշխատանքները կամավոր են ː Շարժումն ունի քաղաքական կուսակցություններ Նոր Զելանդիայում և Միացյալ Թագավորությունում և կապված է ամերիկաբնակ Ժակ Ֆրեսկոյի աշխատանքի հետ, ով «Վեներա» նախագծի հիմնադիրն է ː

Շարժումը թեկնածուներ է առաջադրել առնվազն երկու երկրներում անցկացված մի քանի ընտրություններում, բայց որևէ դեպքում չի հաջողել։

## Քաղաքական գործունեությունը Նոր Զելանդիայում
2023 թվականի դրությամբ Նոր Զելանդիայի «Փողերից ազատ կուսակցությունը» գլխավորում է Ռիչարդ Օսմաստոնը, ով հիմնադրել է կուսակցությունը ː Օսմաստոնը նախկինում Նելսոնի քաղաքապետի պաշտոնում առաջադրվել էր 2013 թվականին` նախքան կուսակցությունը հիմնադրելը 2014 թվականին։

## Ընտրություններ
Կուսակցությունը չի կարողացել բավարար թվով հաստատված անդամներ (500) հավաքել 2014 թվականի ընդհանուր ընտրություններին գրանցվելու համար ː Այնտեղ ներկայացված էին հինգ ընտրող թեկնածուներ, բայց ոչ մեկը հաջողությու չի ունեցել։

Կուսակցության անդամները 2016 թվականի տեղական ինքնակառավարման մարմինների ընտրություններում առաջադրվել են մի քանի քաղաքապետի պաշտոնների համար, ինչպիսիք են՝ Ռիչարդ Օսմաստոնը Նելսոնում, Գորդոն Մարշալը Պորիրուայում և Թեդ Հովարդը Կաիկուրայում: Օսմաստոնը նույն թվականին նաև առաջադրվել է Թասմանի շրջանային խորհրդում Մաուտեկա/Վայմեայում (Հարավային կղզի) տեղի համար ː

2017 թվականի ընդհանուր ընտրություններում կուսակցությունը ընտրատարածքներում առաջադրել է չորս թեկնածու՝ շահելով 293 ձայն ː Կուսակցության լավագույն արդյունքը գրանցել է Սքոթ Էնդրյուն Պալմերսթոն Նորթում, ով ստացել է 142 ձայն (0.41%, 5 թեկնածուներից 5-րդը):

Օսմաստոնը 2019 թվականին առաջադրվել է Գրեյ շրջանի քաղաքապետի պաշտոնում՝ ստանալով 302 ձայն՝ հաղթող 2709-ի դիմաց ː

Կուսակցությունը 2020 թվականի Նոր Զելանդիայի ընդհանուր ընտրություններում առաջադրել է երկու թեկնածու՝ Ռիչարդ Օսմաստոնը՝ Թասմանի Արևմտյան ափում, և արքայազն Բհավիկը՝ Կաիկուրայում ː Ոչ մեկը չի հաջողել։ 2022 թվականի տեղական ինքնակառավարման մարմինների ընտրությունների ժամանակ Օսմաստոնը առաջադրվել է վեց տարբեր քաղաքապետի պաշտոնների համար, որոնցից ոչ մեկում չի հաղթել։ Օսմաստոնը նաև առաջադրվել է որպես թեկնածու 2022 թվականի Արևմտյան Համիլթոնի լրացուցիչ ընտրություններում, սակայն կրկին անհաջողության է մատնվել։ Կուսակցությունը 2023 թվականի ընդհանուր ընտրություններում առաջադրել է երկու թեկնածու ː

## Քաղաքական գործունեությունը Միացյալ Թագավորությունում
Մեծ Բրիտանիայի «Փողերից ազատ կուսակցությունը» (MFP-UK) գրանցված քաղաքական կուսակցություն է եղել։ Այն գլխավորում է Ջոդիան Ռոջերսը ː

Այն գրանցված կուսակցություն է Մեծ Բրիտանիայում 2013 թվականի սեպտեմբերից մինչև 2016 թվականի նոյեմբերը, երբ օրենքով այն հանվել է գրանցումից ː 2017 թվականի մարտին Մեծ Բրիտանիայի ընտրական հանձնաժողովը հաստատել է կուսակցության վերագրանցումը ː Այն կրկին հանվել է գրանցումից 2021 թվականին ː

2017 թվականի հարցազրույցում Ռոջերսը հանդես է եկել ի պաշտպանություն բոլոր ռեսուրսները համատեղ սեփականության մեջ ընդգրկելու, որքան հնարավոր է շատ աշխատուժ ավտոմատացնելու և առաջնորդների բացակայության հնարավորությունը ː

### Ընտրություններ
Նիկ Թեփինգը մասնակցել է 2015 թվականի Պուլի շրջանային խորհրդի ընտրություններին՝ զբաղեցնելով վերջին տեղը Արևմտյան Քենֆորդ Հիթ շրջանում։ «Փողից ազատ կուսակցությունը» նույնպես գրանցված կուսակցություն է եղել 2015 թվականի ընդհանուր ընտրություններում ː

Ջոդայա Ռոջերսը Մեծ Բրիտանիայի 2017 թվականի ընտրություններում մրցել է Բրիստոլ Ուեսթի տեղի համար ː Ռոջերսը հինգ թեկնածուներից վերջինն էր՝ 101 ձայնով, իր նախընտրական հինադրամից արված գրավը կորցնելով ընդամենը 0.1% ձայնով ː

## Քաղաքական գործունեությունը Միացյալ Նահանգներում
Սթիվ Սեյլոր անունով մի ամերիկացի փոդքասթի ժամանակ հայտարարել էր, որ պլանավորում է 2020 թվականին ԱՄՆ նախագահի պաշտոնի համար քարոզարշավ անցկացնել որպես «Փողերից ազատ կուսակցության» թեկնածու, սակայն երբեք չի առաջադրվել որպես թեկնածու որևէ նահանգում։

## Տես նաև
* Միավորումների ազատություն
* Էգալիտարիզմ
* Բնատնտեսություն
* Վեներա նախագիծ
* Բազային եկամուտ
* Դրամավարկային բարեփոխումներ

## Ծանոթագրություններ


## Արտաքին հղումներ
* 

Կատեգորիա:2014 հիմնադրումներ Նոր Զելանդիայում
Կատեգորիա:Դրամական բարեփոխումներ
Կատեգորիա:Կուսակցություններ ըստ գաղափարախոսության
Կատեգորիա:Միացյալ Թագավորության կուսակցություններ